
Здравейте,


Компания регистрирана в Германия, която не извършва стопанска дейност на територията на България и няма регистрация тук, но има служители българи с договор за freelancer. Има ли задължения немското търг.дружество към българската хазна ? Българските фриилансъри са вписани в БУЛСТАТ и си плащат осигуровки и данъци към НАП. 


Благодаря предварително!


Лек ден.


 

Чуждестранно търговско дружество в България.
============================================

 

Здравейте, Мартин, 


съветът ми е да консултирате въпроса по-детайлно със счетоводител и адвокат, които да прегледат и съответните документи. Но най-общо, съгласно чл. 2, ал. 1, т. 2 от ЗКПО – данъчно задължени лица са чуждестранните юридически лица, които осъществяват стопанска дейност в Република България чрез място на стопанска дейност, извършват разпореждане с имущество на такова място на стопанска дейност или получават доходи от източник в Република България. В случай че чуждестранното ЮЛ не отговаря на някое от посочените изисквания, съответно не е данъчно задължено лице съгласно ЗКПО.


Поздрави,  

адв. Николина Митова  

тел. 0898 303092


